CELEX: C2006/281/02
Language: da
Date: 2006-11-18 00:00:00
Title: Forenede sager C-123/04 og C-124/04: Domstolens dom (Store Afdeling) af 12. september 2006 — Industrias Nucleares do Brasil SA, Siemens AG mod UBS AG (sag C-123/04), Texas Utilities Electric Corporation (sag C-124/04) (anmodning om præjudiciel afgørelse fra Oberlandesgericht Oldenburg, Tyskland) (Euratom-traktaten — forsyning — den ejendomsretlige ordning — tredjelandsstatsborgers berigning af uran på Fællesskabets område)

18.11.2006   
            
            
               DA
            
            
               Den Europæiske Unions Tidende
            
            
               C 281/1
            
         Domstolens dom (Store Afdeling) af 12. september 2006 — Industrias Nucleares do Brasil SA, Siemens AG mod UBS AG (sag C-123/04), Texas Utilities Electric Corporation (sag C-124/04) (anmodning om præjudiciel afgørelse fra Oberlandesgericht Oldenburg, Tyskland)
   (Forenede sager C-123/04 og C-124/04) (1)
   
   (Euratom-traktaten - forsyning - den ejendomsretlige ordning - tredjelandsstatsborgers berigning af uran på Fællesskabets område)
   (2006/C 281/02)
   Processprog: tysk
   Den forelæggende ret
   Oberlandesgericht Oldenburg
   Parter i hovedsagen
   
      Sagsøger: Industrias Nucleares do Brasil SA, Siemens AG
   
      Sagsøgt: UBS AG (sag C-123/04), Texas Utilities Electric Corporation (sag C-124/04)
   Sagens genstand
   Anmodning om præjudiciel afgørelse — Oberlandesgericht Oldenburg — fortolkning af artikel 73, 75, 86 og 87, 196 og 197 EA — lånekontrakt med pant i uran, der tilhører en virksomhed i et tredjeland, og som er blevet beriget samt oplagret i Fællesskabet
   Konklusion
   
               1)
            
            
               Artikel 75, stk. 1, EA skal fortolkes således, at udtrykkene behandling, forarbejdning eller formning i denne bestemmelse også omfatter berigning af uran.
            
         
               2)
            
            
               Artikel 196, litra b), EA skal fortolkes således, at en virksomhed, hvis hjemsted er beliggende uden for medlemsstaternes område, ikke udøver sin virksomhed helt eller delvist inden for dette område i nævnte bestemmelses forstand, såfremt den opretholder en forretningsforbindelse med en virksomhed med hjemsted inden for det samme område, hvis genstand er enten levering af råstoffer til fremstilling af beriget uran og forsyning med beriget uran eller oplagring af den berigede uran.
            
         
               3)
            
            
               Artikel 75, stk. 1, litra c), EA skal fortolkes således, at det materiale, der leveres til behandling, forarbejdning eller formning, ikke skal være identisk med det materiale, som efterfølgende tilbageleveres, og at det er tilstrækkeligt, at det materiale, der tilbageleveres, kvalitativt og kvantitativt svarer til det leverede materiale, uden at det sidstnævnte materiale i givet fald kan henføres til det leverede materiale. Endvidere skal bestemmelsen fortolkes således, at den omstændighed, at den forarbejdende virksomhed ved leveringen af råstoffet erhverver ejendomsretten til det, og den berigede uran derfor må genoverdrages til den anden kontraherende part efter forarbejdningen, ikke er til hinder for, at artikel 75, stk. 1, litra c), EA finder anvendelse.
            
         
               4)
            
            
               Artikel 196, litra b), EA skal fortolkes således, at en virksomhed ikke udøver en del af sin virksomhed på medlemsstaternes område i nævnte bestemmelses forstand, hvis den afhænder eller erhverver beriget uran, som er oplagret på dette område.
            
         
               5)
            
            
               Artikel 73 EA skal fortolkes således, at den ikke finder anvendelse på aftaler, hvis genstand er beriget uran oplagret på Det Europæiske Atomenergifællesskabs område, og hvis parter udelukkende er statsborgere i tredjelande.
            
         
      (1)  EUT C 106 af 30.4.2004.